सुबह से घर से निकली थी,भूख मुझे भी लग रही थी और खाद्य सामग्री को देख के जी भी ललचा रहा था.पूरी-सब्जी,कचोडी,समोसे,जलेबी,गुलाब जामुन,फल,चाय,शरबत,क्या नहीं था वहाँ?स्टाल पे जाओ,आदरपूर्वक पाओ,जो खाना है खाओ और बचा हुआ खाना दोने-प्लेट के साथ सड़क पर डाल दो,सब भी यही कर रहे थे.डामर की काली सड़क-सफ़ेद पत्तल दोनों से गोरी-गोरी हो रखी है,एक मैं भी फेंक दूंगी तो कौन आफत टूट जायेगी.आज कर लेती हूँ कल फेसबुक पर पर निंदा कर लूँगी.नगर-प्रशाशन और नगर-निगम की अकर्मण्यता को कोस लूँगी,अभी कौन मुझे देखने बैठा है.अगर कोई मित्र होगा तो वो भी मेरी तरह माल उड़ाने में लगा होगा.पर क्या बताऊँ दोस्तो मुझे मोका ही नहीं मिला उतर के खाने का(भगवान की प्रसादी भी नसीब वालों को मिलाती है साहब) सो रेंगते-रेंगते चलती गाड़ी में बैठ कर ललचाई नज़रों से बसदेखती रही.